Hotărârea Tribunalului din 26 martie 2025 – Lotus Bakeries/EUIPO (Combinație a culorilor roșu și alb)
(Cauza T-1096/23)1
[„Marcă a Uniunii Europene – Cerere de înregistrare a unei mărci a Uniunii Europene constând într-o combinație a culorilor roșu și alb – Motiv absolut de refuz – Lipsa caracterului distinctiv – Articolul 7 alineatul (1) litera (b) din Regulamentul (UE) 2017/1001 – Proporționalitate – Egalitate de tratament – Obligația de motivare – Articolul 94 alineatul (1) din Regulamentul 2017/1001 – Cerere de trimitere în fața Marii Camere – Articolul 28 din Regulamentul de procedură al Tribunalului”]
Limba de procedură: engleza
Părțile
Reclamantă: Lotus Bakeries (Lembeke, Belgia) (reprezentanți: C. Gommers și E. de Pauw, avocate)
Pârât: Oficiul Uniunii Europene pentru Proprietate Intelectuală (reprezentanți: T. Klee și V. Ruzek, agenți)
Obiectul
Prin acțiunea întemeiată pe articolul 263 TFUE, reclamanta solicită anularea Deciziei Camerei întâi de recurs a Oficiului Uniunii Europene pentru Proprietate Intelectuală (EUIPO) din 21 septembrie 2023 (cauza R 730/2023-1).
Dispozitivul
Respinge acțiunea.
Obligă Lotus Bakeries la plata cheltuielilor de judecată.
____________
1     JO C, C/2024/755, 22.1.2024.